
Către,
                                 BIROUL PERMANENT
                                                AL

                             CAMEREI DEPUTAȚILOR
În conformitate cu prevederile Regulamentului Camerei Deputaților, republicat, cu modificările și completările ulterioare vă înaintăm, alăturat  Raportul asupra Proiectului de Lege pentru aprobarea Ordonanței de urgență a Guvernului nr. 45/2019 privind modificarea și completarea unor acte normative din domeniul îmbunătățirilor funciare, transmis spre dezbatere în fond, în procedură de urgență, Comisiei pentru agricultură, silvicultură, industrie alimentară și servicii specifice cu adresa nr. PLx.  392 din 23 septembrie 2019.

În raport de obiectul și conținutul său, proiectul de lege face parte din categoria legilor ordinare.
	PREȘEDINTE,

Adrian-Ionuț CHESNOIU

RAPORT 

asupra Proiectului de Lege pentru aprobarea Ordonanței de urgență a Guvernului nr. 45/2019 privind modificarea și completarea unor acte normative din domeniul îmbunătățirilor funciare 
(PLx.392/2019)

În conformitate cu prevederile art. 94 și 115 din Regulamentul Camerei Deputaţilor, republicat, cu modificările și completările ulterioare, Comisia  pentru agricultură, silvicultură, industrie alimentară şi servicii specifice a fost sesizată spre dezbatere în  fond, în procedură de urgență, cu Proiectul de Lege pentru aprobarea Ordonanței de urgență a Guvernului nr. 45/2019 privind modificarea și completarea unor acte normative din domeniul îmbunătățirilor funciare, înregistrat la Comisia pentru agricultură cu nr. 4c-5/432/24.09.2019.
Senatul, în calitate de primă Cameră sesizată, a adoptat inițiativa legislativă în şedinţa din 18 septembrie 2019.
Camera Deputaţilor este Cameră decizională, potrivit prevederilor art.75 din Constituţia României şi ale art.91 alin. (9) pct.1 din Regulamentul Camerei Deputaţilor, republicat, cu modificările și completările ulterioare.
Consiliul Legislativ a avizat favorabil (nr. 525/25.06.2019)  proiectul de ordonanță de urgență, cu observații și propuneri.
Comisia pentru muncă și protecție socială  a avizat favorabil (nr. 4c-9/565/07.10.2019) proiectul de lege.

Comisia pentru administrație publică locală și amenajarea teritoriului a avizat favorabil (nr. 4c-7/352/07.10.2019) proiectul de lege.

Comisia juridică, de disciplină și imunități a avizat favorabil (nr. 4c-13/729/22.10.2019) proiectul de lege.

Comisia pentru buget, finanțe și bănci a avizat favorabil (nr. 4c-2/693/17.12.2019) proiectul de lege.

Proiectul de lege are ca obiect de reglementare modificarea şi completarea unor acte normative din domeniul îmbunătăţirilor funciare. Astfel, se modifică alin.(8) şi (9) ale art.13 din Ordonanţa de urgenţă a Guvernului nr.82/2011, în sensul în care se reglementează, din perspectivă organizatorică şi funcţională, conducerea activităţii curente a Agenţiei Naţionale de Îmbunătăţiri Funciare, prin completarea acestei structuri cu un post de director general adjunct; completarea art.III din Legea nr.269/2015, prin care perioada de alocare a sumelor aferente Programului Naţional de Reabilitare a Infrastructurii Principale de Irigaţii se prelungeşte până în anul 2023, pentru asigurarea resursei financiare pe întreaga durată de proiectare, execuţie şi punere în funcţiune a obiectivului de investiţie Canal Siret-Bărăgan-Etapa I, inclus în cadrul Programului Naţional de Reabilitare a Infrastructurii Principale de Irigaţii din România. De asemenea, se preconizează completarea art.6 din Legea nr.138/2004, în sensul reglementării posibilităţilor de a se constitui în organizaţii de îmbunătăţiri funciare proprietarii sau alţi deţinători de terenuri, situate pe teritorii pe care statul, prin Agenţia Naţională de Îmbunătăţiri Funciare, urmează să realizeze noi amenajări de irigaţii, dată fiind necesitatea satisfacerii solicitărilor de apă printre beneficiarii existenţi în arealul Canalului magistral Siret-Bărăgan Etapa I.

În conformitate cu prevederile art.61 din Regulamentul Camerei Deputaţilor, republicat, cu modificările și completările ulterioare,  Comisia pentru agricultură, silvicultură, industrie alimentară şi servicii specifice a dezbătut proiectul de lege în ședința din data de 23 martie  2021.
La dezbateri, în conformitate cu prevederile art. 55 și 56 din Regulamentul Camerei Deputaților, republicat, cu modificările și completările ulterioare, a participat în calitate de invitat: domnul Gheorghe Ștefan, secretar de stat -  Ministerului Agriculturii și Dezvoltării Rurale și domnul Adrian Constantin Bîrzoi – director general adjunct Agenția Națională de Îmbunătățiri Funciare.
Membrii Comisiei au fost prezenți la lucrări conform listei de prezență.

În urma dezbaterilor, Comisia pentru agricultură, silvicultură, industrie alimentară și servicii specifice a propus, cu unanimitatea voturilor celor prezenți, adoptarea proiectului de lege cu  amendamente admise, care se regăsesc în Anexa la prezentul raport.
Proiectul de lege face parte din categoria legilor ordinare.
	PREȘEDINTE,
	SECRETAR,

	Adrian-Ionuț CHESNOIU

	Constantin BÎRCĂ


Șef serviciu consilier parlamentar Anton Păștinaru
Consilier parlamentar dr. Gabriela Amalia Ciurea
Anexa

AMENDAMENTE ADMISE

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text

 Ordonanța de urgență a Guvernului nr.45/2019
	Text adoptat de Senat
	Text propus de Comisie

(autorul amendamentului)
	Motivarea amendamentelor

	1.
	
	LEGE

pentru aprobarea Ordonanței de urgență a Guvernului nr. 45/2019 privind modificarea și completarea unor acte normative din domeniul îmbunătățirilor funciare
	Nemodificat
	

	2.
	
	Articol unic.- Se aprobă Ordonanța de urgență a Guvernului nr. 45  din 25 iunie 2019 privind modificarea și completarea unor acte normative din domeniul îmbunătățirilor funciare, publicată în Monitorul Oficial al României, Partea I, nr. 523 din 26 iunie 2019.
	Articol unic. - Se aprobă Ordonanța de urgență a Guvernului nr. 45 din 25 iunie 2019 privind modificarea și completarea unor acte normative din domeniul îmbunătățirilor funciare, publicată în Monitorul Oficial al României, Partea I, nr. 523 din 26 iunie 2019, cu următoarele modificări: 
	

	3.
	Titlul ordonanței

Ordonanță de urgență  privind modificarea şi completarea unor acte normative din domeniul îmbunătăţirilor funciare
	
	Nemodificat
	

	4.
	Art. I.- Alineatele (8) şi (9) ale articolului 13 din Ordonanţa de urgenţă a Guvernului nr. 82/2011 privind unele măsuri de organizare a activităţii de îmbunătăţiri funciare, publicată în Monitorul Oficial al României, Partea I, nr. 694 din 30 septembrie 2011, aprobată cu modificări şi completări prin Legea nr. 199/2012, cu modificările şi completările ulterioare, se modifică şi vor avea următorul cuprins:

"(8)Conducerea activităţii curente a Agenţiei este asigurată de către directorul general, ajutat de doi directori generali adjuncţi, numiţi prin ordin al ministrului agriculturii şi dezvoltării rurale la propunerea consiliului de conducere.

(9)Drepturile salariale ale directorului general şi directorilor generali adjuncţi se stabilesc potrivit reglementărilor în vigoare privind salarizarea personalului plătit din fonduri publice şi se individualizează prin ordinul de numire în funcţie."
	
	Nemodificat


	

	5.
	Art. II. - După alineatul (1) al articolului III din Legea nr. 269/2015 privind aprobarea Ordonanţei de urgenţă a Guvernului nr. 4/2015 pentru modificarea Ordonanţei de urgenţă a Guvernului nr. 82/2011 privind unele măsuri de organizare a activităţii de îmbunătăţiri funciare, publicată în Monitorul Oficial al României, Partea I, nr. 843 din 12 noiembrie 2015, cu modificările şi completările ulterioare, se introduce un alineat nou, alin. (11), cu următorul cuprins:
"(11) Perioada de alocare a sumelor aferente Programului Naţional de Reabilitare a Infrastructurii Principale de Irigaţii se prelungeşte până în anul 2023, cu încadrarea în limita fondurilor aprobate cu această destinaţie, respectiv suma de 1,015 miliarde euro."
	
	Nemodificat
	

	6.
	Art. III.- După alineatul (2) al articolului 6 din Legea îmbunătăţirilor funciare nr. 138/2004, republicată în Monitorul Oficial al României, Partea I, nr. 88 din 13 februarie 2009, cu modificările şi completările ulterioare, se introduce un nou alineat, alin. (21), cu următorul cuprins:

"(21) Pe terenuri agricole pe care statul, prin Agenţie, urmează să realizeze noi amenajări de irigaţii sau să extindă infrastructura de irigaţii, proprietarii sau alţi deţinători de terenuri situate pe aceste teritorii se pot constitui în organizaţii de îmbunătăţiri funciare."

Art. 33. 
(din Legea 138/2004)
(2)În vederea eliberării autorizaţiei de construcţie pentru realizarea şi reabilitarea infrastructurii de îmbunătăţiri funciare, la solicitarea titularilor de autorizaţii:

a) prin derogare de la art. 6 alin. (4) şi art. 7 alin. (1) lit. b) din Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare, terenurile cuprinse în amenajările de îmbunătăţiri funciare, care nu sunt înscrise în evidenţele de cadastru şi carte funciară, se pot identifica prin numărul de tarla şi de parcelă, prin titlu de proprietate şi proces-verbal de punere în posesie, precum şi prin orice altă modalitate de identificare prevăzută de lege;

b) prin derogare de la prevederile art. 7 alin. (1) lit. b) din Legea nr. 50/1991, republicată, cu modificările şi completările ulterioare, contractele de concesiune, închiriere şi arendă încheiate, în condiţiile legii, de către titularii de autorizaţii cu proprietarii din perimetre de exploatare constituie titluri pentru emiterea autorizaţiei de construire, dacă respectivele contracte cuprind explicit acordul proprietarilor pentru executarea lucrărilor de construcţii pe aceste terenuri.
	
	1. La art. III partea introductivă se modifică și va avea următorul cuprins:
Art. III - Legea îmbunătăţirilor funciare nr. 138/2004, republicată în Monitorul Oficial al României, Partea I, nr. 88 din 13 februarie 2009, cu modificările şi completările ulterioare, se modifică și completează după cum urmează:

2. La art. III, pct. 1 se modifică și va avea următorul cuprins:
1. După alin. (2) al art. 6 se introduce un nou alineat, alineatul (21), cu următorul cuprins:
"(21) Pe terenuri agricole pe care statul, prin Agenţie, urmează să realizeze noi amenajări de irigaţii sau să extindă infrastructura de irigaţii, proprietarii sau alţi deţinători de terenuri, situate pe aceste teritorii, se pot constitui în organizaţii de îmbunătăţiri funciare."
3. La art. III, după pct 1 se introduc două puncte noi, punctele 2 si 3 cu următorul cuprins:
2. La articolul 33, după litera b) a alineatului (2) se introduc două noi litere, literele c) și d) cu următorul cuprins:

c) în cazul în care contractele prevăzute la lit. b) nu cuprind explicit acordul proprietarilor terenurilor și/sau aceștia nu pot fi identificați, titularii autorizațiilor, vor publica o notificare privind intenția de a executa lucrările, la sediul primăriei comunei, orașului sau municipiului pe raza căreia/căruia se află terenurile pe care urmează să fie executate lucrările, identificând aceste terenuri conform modalităților prevăzute la lit. a). În acest caz notificarea constituie titlul pentru pentru emiterea certificatului de urbanism și a autorizației de construire;
d) pentru realizarea lucrărilor de reabilitare sau modernizare a infrastructurii de îmbunătățiri funciare, certificatul de urbanism și autorizația de construire se emite fără a fi necesară obținerea avizelor/aprobărilor privind scoaterea din circuitul agricol a terenurilor aferente/adiacente acestei infrastructuri, cu obligația titularului autorizației de a readuce terenurile la situația anterioară.

3. La articolul 39 alineatul (7) se modifică și va avea următorul cuprins:

"(7) Reacordarea recunoaşterii de utilitate publică unei amenajări de îmbunătăţiri funciare sau unei părţi a unei amenajări de îmbunătăţiri funciare se face pe bază de criterii şi proceduri care se stabilesc în normele metodologice de aplicare a prezentei legi. Lista amenajărilor de îmbunătăţiri funciare sau unei părţi a unei amenajări de îmbunătăţiri funciare cărora li se reacordă recunoașterea de utilitate publică se aprobă prin hotărâre a Guvernului.”
	

	
	Art. 39.- 
( din Legea 138/2004)
(7) Reacordarea recunoaşterii de utilitate publică unei amenajări de îmbunătăţiri funciare sau unei părţi a unei amenajări de îmbunătăţiri funciare se face pe bază de criterii şi proceduri care se stabilesc în normele metodologice de aplicare a prezentei legi.

